ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....กกกกกก
...l...สิ่งที่รัฐบาลจะแก้ปัญหาของประเทศได้คือทำให้ “กฎหมายศักดิ์สิทธิ์” จะเป็นพื้นฐานในการสังคายนาทั้งการเมือง เศรษฐกิจ และสังคม 
...l...ประสาร ไตรรัตน์วรกุล ผู้จัดการใหญ่แบงก์กสิกรไทย อดีตคนเดือนตุลาฯ ช่วงนี้ต้องใช้เวลาช่วงหนึ่งของการทำงาน มาร่วมวงพูดคุยกับมิตรสหายเพื่อหาคำตอบและหาทางออกให้แก่บ้านเมือง ... ข้อสรุปนั้นมีแล้วแต่ไม่มีใครอยากพูดถึงเพราะมันฟังแล้วหนาว...วว...
*** ขณะที่ พรหมินทร์ เลิศสุริย์เดช อดีตรมว.พลังงาน ผู้ใกล้ชิดพ.ต.ท.ทักษิณ ชินวัตร อดีตนายกรัฐมนตรี หนึ่งในคนเดือนตุลาฯเหมือนกัน ปฏิเสธว่าไม่ได้เป็นแกนนำคนเดือนตุลาฯที่ทำกับม็อบเสื้อแดง เอ้าๆๆๆ..ฟังแล้วคงต้องคิดตาม
...l...ไม่ต้องแปลกใจ ที่สำนักงานใหญ่ธนาคารกรุงเทพ ถนนสีลม จะมีเจ้าหน้าที่ทหารคลาคล่ำอยู่ทั้งด้านบนและห้องใต้ดิน เพราะจุดนี้ถือเป็นอีกหนึ่งจุดที่เป็นเป้าทางการเมือง ข่าวแว่วๆ ว่างานนี้ทหารคนไหนมาประจำที่นี่ แบงก์เตรียมข้าวปลาอาหารไว้เพียบ เอ๊า...ระวังๆ มีเหตุด่วนเหตุร้ายเมื่อไหร่จะอุ้ยอ้ายไม่รู้ด้วย
...l...โดนโยงจนได้ เมื่อ พฤฒิชัย ดำรงรัตน์ รมช.คลัง ในสังกัดพรรคเพื่อแผ่นดิน ถูก “มือดี” เชื่อมความสัมพันธ์ส่วนตัวกับหนังสือพิมพ์ยักษ์ใหญ่ ไปร้องต่อสภาการหนังสือพิมพ์แห่งชาติ เกี่ยวกับงบประมาณที่หนังสือพิมพ์ฉบับนั้นได้รับไปจัดงานด้านไอที 110 ล้านบาท โถ...ไม่น่าทำกันได้
...l...แหล่งข่าววงในบริษัท กรุงไทยพานิชประกันภัย ยืนยันว่าความเสียหายของ “คุ้มขันโตก” ที่ จ.เชียงใหม่ นั้น สูงไม่ถึง 1,000 ล้านบาทแน่ๆ โดยขณะนี้บริษัทประกันและเจ้าหน้าที่ตำรวจกำลังเข้าไปตรวจสอบและหาหลักฐาน อีกไม่นานเกินรอคงรู้หน้ารู้หลัง
...l...ถ้าสังเกตปัญหาราคาข้าวตอนนี้ จะมีแต่พื้นที่ภาคกลาง และเดิมๆ คือพื้นที่สีแดง คือจ.พระนครศรีอยุธยา สุพรรณ บุรี และปทุมธานี ที่โรงสีทุบราคารับซื้อจากชาวนา เพื่อทำให้ภาพนโยบายการประกันรายได้ของรัฐบาลดูแย่และแก้ไม่ได้ โดยอ้างว่ารัฐบาลแก้ปัญหาช้า “ชาวนา” จะใส่เสื้อแดง หลังจากนั้นเมื่อรัฐบาลยอมนำระบบจำนำกลับมาก็เข้าทาง เพราะโรงสีจะเอาข้าวที่ซื้อมาถูกๆ เข้าโครงการ
...l...สำนักงานเศรษฐกิจการคลังรายงานว่า ปริมาณนักท่องเที่ยวต่างชาติที่เดินทางเข้าประเทศในเดือน มี.ค. 2553 คาดว่าจะมีจำนวน 1.47 ล้านคน หรือคิดเป็นการขยายตัว 19.2% ต่อปี ชะลอลงจากเดือนก่อนหน้าที่ขยายตัว 44.5% ต่อปี ส่วนหนึ่งเนื่องจากเหตุการณ์ความไม่สงบทางการเมืองที่เริ่มมีการเคลื่อนไหวของการชุมนุมช่วงปลายเดือน ที่ส่งผลกระทบด้านลบต่อจิตวิทยาของนักท่องเที่ยวต่างชาติ เนื่องจากมีความอ่อนไหวจากสถานการณ์ต่างๆ สูง
ดัชนีผลผลิตอุตสาหกรรมเดือน มี.ค. 53 คาดว่าจะยังคงขยายตัว
ในระดับสูงต่อเนื่องที่ร้อยละ 31.0 ต่อปี ใกล้เคียงกับเดือนก่อนที่
ขยายตัวร้อยละ 31.1 ต่อปี โดยคาดว่าจะเป็นผลจากปัจจัยบวกจากการที่
เศรษฐกิจประเทศคู่ค้าเริ่มปรับตัวดีขึ้น ทำให้ยอดคำสั่งซื้อสินค้าส่งออก
ของไทยเพิ่มขึ้นมาอยู่ในระดับสูง และส่งผลให้มีการเร่งการผลิตสินค้า
เพื่อตอบสนองความต้องการจากต่างประเทศ อย่างไรก็ตาม การผลิต
ภาคอุตสาหกรรมเริ่มได้รับปัจจัยเสี่ยงเพิ่มขึ้นจากสถานการณ์ความรุนแรง
ทางการเมืองที่ไม่สามารถหาข้อยุติ จนคาดว่าอาจจะส่งผลให้ยอดขาย
สินค้าภายในประเทศลดลง และจะทำให้ผู้ประกอบการชะลอการผลิต
สินค้าอุตสาหกรรมลง